สวัสดีครับ ขออนุญาตถามครับว่า แฟนผมจะมีอาการผื่นเม็ดแดงขึ้นเยอะมากเกือบทั้งตัวและมีอาการคัน หลังจากที่อุณหภูมิร่างกายทั้งร้อนและหนาว คือทั้งการเล่นน้ำในสระและออกกำลังกายที่มีเหงื่อ หรือบางครั้งบางคราวนอนอยู่ดีๆก็มีเม็ดผื่นขึ้นเยอะครับ ไปรักษาแล้วก็ยังไม่พบสาเหตุจริงๆว่าแพ้อะไรครับ ขอสอบถามว่าแฟนผมเป็นโรคอะไรและควรไปปรึกษาแพทย์เฉพาะทางที่ไหนดีครับ ขอบพระมากๆครับ
สวัสดีค่ะ การที่มีผื่นคันตามร่างกายสามารถเกิดได้จากหลายสาเหตุ เช่น แพ้สิ่งสัมผัส, แพ้ยา, ผิวแห้ง, ผดร้อน, แมลงกัดต่อย, โรคผื่นภูมิแพ้ผิวหนัง, การติดเชื้อต่างๆ เป็นต้นอาการของผื่นแพ้ หลายครั้งที่อาจหาสาเหตุไม่ได้ชัดเจนนะคะ หากต้องการทราบว่าตนเองแพ้อะไร หรือผื่นนี้เกิดจากสาเหตุใด แนะนำไปพบอายุรแพทย์ด้านผิวหนังที่โรงพยาบาลนะคะ